Public procurement notice: Prior Information Notice Without Call For Competition
Published: 2024-04-04
Buyer: Kansaneläkelaitos
Country: FI
Region: FI1B1
Contract type: Services
CPV classification: 48000000 | 72000000 | 72212200: Networking software programming services | 79540000 | 98510000
Submission deadline: 2024-08-01

Technical requirements: Kansaneläkelaitos (Kela) kutsuu markkinavuoropuheluun sellaisia tarjoajia, jotka ovat kiinnostuneita seuraavan tyyppisestä hankkeesta. Kyseessä on siten kutsu/tietopyyntö markkinavuoropuheluun (ei ennakkoilmoitus, hankintailmoitus tai tarjouspyyntö). Tietopyyntöön ei anneta tarjouksia vaan ilmoittautumalla markkinavuoropuheluun ilmoitetaan halukkuudesta osallistua hankinnan valmisteluun.

TAUSTA: 
Kelan tavoitteena on uudistaa tulkkauspalvelun välitysjärjestelmä SaaS-ratkaisuksi vastaamaan paremmin prosesseja ja palvelun kehittämisen suunnittelua. Uudistus tukee myös teknisten kehitystarpeiden ja saavutettavuusdirektiivissä asetettujen vaatimusten toteutumista. Kela järjestää kuulo-, kuulonäkö- ja puhevammaisten henkilöiden tulkkauspalvelua tulkkauspalvelulain (laki vammaisten henkilöiden tulkkauspalvelusta 133/2010) nojalla. Tulkkauspalvelua järjestettäessä otetaan huomioon palvelunkäyttäjän toivomukset ja yksilölliset tarpeet sekä hänen äidinkielensä ja kulttuuritaustansa. Tulkkauspalvelu hankitaan ulkopuolisilta palveluntuottajilta. 
Kelan tulkkauspalvelussa tulee huomioida mm. seuraavat liiketoiminnalliset vaatimukset: 
• tulkkaustilauspalvelu on valtakunnallinen,
• yksilöivän tulkkauspalvelun tarjoaminen tulkkauspalveluun oikeutetulle asiakkaille,
• asiakkaan mahdollisuus asioida tulkkauspalvelun välitysjärjestelmässä sekä
• tulkkauspalvelun hallintaa ja toteuttamista tukevien palveluiden tarjoaminen Kelan sisäisille käyttäjille ja Kelan kumppaneille. 
Tällä hetkellä tulkkauspalveluihin oikeutettujen asiakkaiden määrä on lähes 6 000 ja käsiteltyjä tulkkaustilauksia on vuositasolla yli 150 000. Välitysjärjestelmän keskeisiä käyttäjiä tällä hetkellä ovat Kelan toimihenkilöt, tulkkauspalvelun palveluntuottajan toimihenkilöt ja tulkit, kokonaiskäyttäjämäärän ollessa noin 1100. 

ALUSTAVA KOHDE: 
Hankinnan alustavana kohteena on tulkkauspalvelun välitysratkaisu (jäljempänä ratkaisu), joka mahdollistaa muun muassa: 
• asiakas-, tulkki- ja palveluntuottajatietojen ylläpidon, 
• tilausten tekemisen ja välittämisen sopivalle toteuttajalle, 
• tilausten hallinnan, 
• viestit ja ilmoitukset ratkaisussa,
• toteutuneiden tulkkaustilausten raportoinnin ja laskutustietojen kokoamisen,
• käyttöliittymän kautta saatavat raportit sekä 
• integraatiot.


Tulkkauspalvelun välitysratkaisussa tulkkaustilauksia voi tehdä eri asiakasryhmille erilaisilla tietosisällöillä. Tulkkaustilaukset välitetään toteutettavaksi Kelan ulkopuolisille kumppaneille. Tulkkaustilauksia voivat Kelan sisäisten käyttäjien lisäksi tehdä kaikki vahvaa sähköistä tunnistusta käyttävät ja palvelun käyttöön oikeutetut Kelan ulkopuoliset käyttäjät. Ratkaisun käyttö ja käytettävissä olevat toiminnallisuudet perustuvat asiakkaiden osalta suomi.fi:n vahvan sähköisen tunnistamisen ratkaisuihin ja suomi.fi:n Valtuudet-palveluun sekä Kelan sisäisten käyttäjien osalta Kelan käyttäjärooleihin ja niiden hyödyntämiseen. 
Ratkaisun tulee noudattaa lakia digitaalisten palvelujen tarjoamisesta 306/2019. Ratkaisun tulee täyttää Euroopan parlamentin ja neuvoston direktiivin (2016/2102) saavutettavuusvaatimukset koko elinkaarensa ajan. 
Tulkkauspalvelun välitysratkaisua kartoitetaan SaaS-palveluna. Tässä hankinnassa ei ole kyse tulkkauspalvelun järjestämisestä.

MARKKINAVUOROPUHELU/TIETOPYYNTÖ: 
Toimittajia pyydetään vastaamaan hankintaa koskeviin kysymyksiin, kommentoimaan tarjouspyynnön luonnosmateriaaleja esimerkiksi esteellisyyden poistamiseksi sekä tarjoamaan ideoita ratkaisun sekä kilpailutuksen parantamiseksi. Markkinavuoropuhelussa voidaan vaatia salassapitositoumuksen allekirjoittamista salassa pidettävän materiaalin toimittamiseksi osallistuvalle toimittajalle.

Osallistuminen: 
Toimittajia pyydetään ilmoittamaan halukkuutensa osallistua markkinavuoropuheluun sähköpostitse osoitteeseen: it.tarjouskilpailut@kela.fi 17.4.2024 kello 12 mennessä. 

Esimerkki viestin sisällöstä: 
Viestin otsikko: Yrityksen XX osallistuminen Tulkkauspalvelun välitysratkaisun markkinavuoropuheluun 
Viesti: Viestistä on hyvä käydä ilmi toimittajan nimi, y-tunnus ja yhteyshenkilö, jonka kautta vuoropuhelu käydään.

Muuta: 
Markkinavuoropuhelu ja siinä annetut tiedot eivät sido ketään siihen osallistuvaa tahoa, eikä myöskään ole edellytyksenä myöhemmin varsinaiseen tarjouskilpailuun osallistumiselle. Virallinen tarjouspyyntö julkaistaan vasta markkinavuoropuhelujen päätyttyä alustavasti elokuussa.